3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Obchodná politika spadá do výlučnej právomoci Únie. Táto dohoda je teda prerokovaná a uzavretá v súlade s článkami 207 a 218 ZFEÚ.

Hoci v Únii nie sú stanovené žiadne podmienky týkajúce sa dovážaných zložiek, pri spracovaných poľnohospodárskych produktoch určených na použitie ako potraviny, ktoré boli spracované v Čile, sa však musia využívať čilské ekologicky vypestované zložky alebo zložky dovezené do Čile z Únie alebo z tretej krajiny, ktorej systém Únia uznáva za rovnocenný (v súlade s článkom 33 ods. 2 nariadenia (ES) č. 834/2007) – ale nie z tretích krajín, v prípade ktorých Únia uznala iba kontrolné orgány alebo subjekty (v súlade s článkom 33 ods. 3 nariadenia (ES) č. 834/2007).

V prípade produktov živočíšneho pôvodu iných ako včelárskych, a aj v prípade krmiva, sa čilské pravidlá výroby nepovažujú za rovnocenné a mohli by byť uznané za rovnocenné jedine v neskoršej fáze, keď Čile vypracuje pre tieto produkty právne predpisy. Aj keď Čile nemá žiadne pravidlá pre ekologickú akvakultúru, súhlasilo s uznaním produktov ekologickej akvakultúry a morských rias Únie.

Čile bude uznávať za rovnocenné všetky produkty ekologickej poľnohospodárskej výroby Únie zahrnuté do rozsahu pôsobnosti nariadenia (ES) č. 834/2007, konkrétne: nespracované rastlinné produkty, živé zvieratá alebo nespracované produkty živočíšneho pôvodu (vrátane medu), produkty akvakultúry a morské riasy, spracované poľnohospodárske produkty určené na použitie ako potraviny (vrátane vína), spracované poľnohospodárske produkty určené na použitie ako krmivo, vegetatívny množiteľský materiál a osivá na pestovateľské účely.

Vďaka dohode o rovnocennosti bude možné uvádzať produkty vyrobené a skontrolované podľa pravidiel EÚ priamo na čilský trh a platí to aj opačne. Dohodou sa stanoví aj systém spolupráce, výmeny informácií a riešenia sporov v oblasti obchodu s produktmi ekologickej poľnohospodárskej výroby.

neuplatňuje sa

2016/0383 (NLE)

Návrh

ROZHODNUTIE RADY

o uzavretí Dohody medzi Európskou úniou a Čilskou republikou o obchode s produktmi ekologickej poľnohospodárskej výroby

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a) bodom v) a článkom 218 ods. 7,

so zreteľom na návrh Európskej komisie,

so zreteľom na súhlas Európskeho parlamentu,

keďže:

(1)V súlade s rozhodnutím Rady [XXX] z […] bola dohoda medzi Európskou úniou a Čilskou republikou o obchode s produktmi ekologickej poľnohospodárskej výroby (ďalej len „dohoda“) podpísaná […] s výhradou jej neskoršieho uzavretia.

(2)Únia a Čilská republika uznávajú v dohode rovnocennosť svojich pravidiel ekologickej poľnohospodárskej výroby a systémov kontroly týkajúcich sa produktov ekologickej poľnohospodárskej výroby.

(3)Cieľom dohody je podporiť obchod s produktmi ekologickej poľnohospodárskej výroby, prispievať k rozvoju a rozširovaniu odvetvia ekologickej poľnohospodárskej výroby v Únii a v Čilskej republike, dosiahnuť vysokú úroveň dodržiavania zásad pravidiel ekologickej poľnohospodárskej výroby, záruk systémov kontroly a integrity produktov ekologickej poľnohospodárskej výroby. Mala by sa vďaka nej zlepšiť aj ochrana príslušných ekologických log. Ďalším cieľom dohody je aj posilniť regulačnú spoluprácu medzi zmluvnými stranami v otázkach súvisiacich s ekologickou poľnohospodárskou výrobou.

(4)Spoločný výbor pre produkty ekologickej poľnohospodárskej výroby (ďalej len „spoločný výbor“), ktorý bol zriadený článkom 8 dohody, sa bude zaoberať určitými aspektmi jej vykonávania. Spoločný výbor má konkrétne právomoc upraviť zoznam produktov uvedených v prílohe I alebo II k dohode. Komisia by mala byť oprávnená zastupovať Úniu v tomto spoločnom výbore.

(5)S cieľom uľahčiť schvaľovanie úprav zoznamu produktov uvedených v prílohe I alebo II by Komisia mala byť oprávnená schváliť ich po predchádzajúcom upovedomení zástupcov členských štátov. Komisia by mala informovať zástupcov členských štátov o úpravách prílohy I alebo II, ktoré zamýšľa schváliť v spoločnom výbore, a mala by poskytnúť zástupcom členských štátov všetky relevantné informácie, ktoré viedli Komisiu k názoru, že je možné uznať rovnocennosť.

(6)Okrem toho, aby bolo možné včas reagovať, ak už podmienky rovnocennosti nie sú splnené, by Komisia mala byť oprávnená po predchádzajúcom upovedomení zástupcov členských štátov jednostranne pozastaviť uznanie rovnocennosti.

(7)Ak zástupcovia členských štátov, ktoré predstavujú blokujúcu menšinu, vznesú voči stanovisku Komisie námietky, Komisia by nemala byť oprávnená schváliť úpravy zoznamu produktov uvedených v prílohe I alebo II, ani pozastaviť uznávanie rovnocennosti. V takom prípade by Komisia mala predložiť návrh rozhodnutia Rady na základe článku 218 ods. 9 zmluvy.

(8)Dohoda by sa mala schváliť v mene Únie,

PRIJALA TOTO ROZHODNUTIE:

Článok 1